
1.3. Pašreizējā situācija, problēmas un risinājumi
	Priekšlikums
Attiecībā uz likumprojekta 5. un 9.pantā paredzēto jēdzienu "ārējos normatīvajos aktos regulēts iepirkums, kur tiek izmantots publiskais finansējums" aicinām anotācijā sniegto skaidrojumu izvērst, skaidrāk aprakstot minētā jēdziena tvērumu un vismaz skaidri norādot visus publisko iepirkumu jomas likumus, saskaņā ar kuriem veikti iepirkumi ietilpst likumprojektā paredzētā regulējuma tvērumā. Tostarp ieteicams arī papildināt anotācijā ietverto norādi par publisko un privāto partnerību ar atsauci uz Publiskās un privātās partnerības likumu (tāpat paskaidrojam, ka Publiskās un privātās partnerības likums neregulē iepirkuma procedūras, bet gan publiskās un privātās partnerības procedūras).
Vēršam uzmanību, ka pretējā gadījumā likumprojektā paredzētā regulējuma piemērošana praksē varētu radīt potenciālas neskaidrības, ņemot vērā, ka publisko iepirkumu jomas normatīvie akti neizmanto jēdzienu "publiskais finansējums" un publisko iepirkumu jomas regulējums pats ar sevi aptver dažādus iepirkumu un iepirkuma procedūru veidus.
Tāpat ieteicams anotācijā paskaidrot, ka attiecīgais jēdziens attiecas tikai uz iepirkumiem un iepirkuma procedūrām, kas regulētas  ārējos normatīvajos aktos, proti, ka regulējums neattiecas uz iepirkumiem, uz kuriem ārējais normatīvais regulējums prasības neattiecina, piemēram, t.s. "zemsliekšņu" iepirkumiem. 

